Obchodné podmienky spoločnosti Sika MBCC Slovakia spol. s r.o., Na stanicu 937/26b, 010 09 Žilina
IČO: 53 076 281, IČ DPH: SK2121252881
ktoré sú v súlade s príslušnými paragrafmi Obchodného zákonníka v platnom
znení súčasťou zmlúv, uzatvorených medzi predávajúcim - spoločnosť Sika MBCC
Slovakia spol. s r.o. a kupujúcim, ktorý na tieto obchodné podmienky pristupuje.
I. Rozhodné právo
Obchody medzi zmluvnými stranami sa riadia týmito Obchodnými podmienkamia Obchodným zákonníkom SR a to bez ohľadu na to, či je kupujúci tuzemskou
či zahraničnou osobou. Dodávky tovaru podľa týchto obchodných podmienok súmožné len na území SR. Dodávky do zahraničia vyžadujú zvláštne dohody medzi
predávajúcim a kupujúcim.
II.Kúpna zmluva
Realizácia obchodov medzi zmluvnými stranami prebieha na základe jednotlivých
dodávateľsko-odberateľských zmlúv, dodatkov ku zmluvám a následných jednotlivých záväzných objednávok kupujúceho. Cenové ponuky odborných a technických
poradcov na produkty PCI a Sika/Master Builders Solutions sú platné 60 dní, pokiaľ
nie je uvedené inak. Záväzná objednávka musí byť vystavená v písomnej forme.
Ak predávajúci neoznámi kupujúcemu najneskôr do troch pracovných dní odo dňa
doručenia objednávky, že objednávku mení, neprijíma alebo nemôže splniť, má saza to, že objednávku plne akceptuje. Záväzná objednávka musí byť čitateľná a musíobsahovať tieto náležitosti:
a/ identifikačné údaje kupujúceho (meno a priezvisko, obchodná firma, adresa
sídla, IČO a IČ DPH kupujúceho),b/ druh tovaru,
c/ množstvo tovaru,
d/ spôsob dopravy tovaru (kupujúcim alebo predávajúcim)a miesto vykládky tovaru,
e/ dodaciu dobu,
f/ cenu za mernú jednotku a celkovú cenu objednávaného tovaru alebo odkaz na
cenník predávajúceho, ak sa zmluvné strany nedohodnú inak,g/ číslo objednávky, dátum, kontakt, podpis, čitateľné meno a funkciu osoby,
ktorá vystavuje objednávku.
V prípade, že predávajúci nebude môcť objednávku sčasti vykryť podľa špecifikácie kupujúceho, platí že:a/ zmluva je uzavretá v tej časti objednávky, v ktorej došlo ku zhode,b/ predávajúci je oprávnený novým návrhom ponúknuť kupujúcemu iné plnenie.
III. Povinnosti predávajúceho
a/ vybavovať kupujúcemu jeho objednávky včas,b/ informovať kupujúceho o zmenách v sortimente a v cenníku,
c/ poskytovať kupujúcemu zľavu podľa platnej dodávateľsko-odberateľskej
zmluvy.
IV. Povinnosti kupujúceho
a/ informovať zákazníkov o všetkých vlastnostiach a spôsobe použitia materiálu,b/ včas objednávať tovar u predávajúceho,
c/ objednávať tovar v množstve zodpovedajúcom jeho baleniu.
V. Podmienky dodávky materiálu
Tovar je dodaný okamihom prevzatia tovaru kupujúcim, ním splnomocnenou osobou alebo ním povereným dopravcom. Podkladom na vydanie tovaru zo skladu je
dodací list. Kupujúci, ním splnomocnená osoba alebo ním poverený dopravca súpovinní potvrdiť prevzatie tovaru svojím podpisom, pečiatkou alebo číslom OP na
dodacom liste.
Miesto odberu (miesto určenia) je stanovené podľa objednávky kupujúceho. Ak sa
nedohodnú zmluvné strany inak, je miestom odberu kupujúcim známe miesto výdajného skladu predávajúceho alebo pokiaľ predávajúci zaisťuje dopravu zákazníkovi,
je miestom odberu miesto určenia.
V prípade, že kupujúci, ním splnomocnená osoba alebo ním splnomocnený
dopravca preberá tovar zo skladu predávajúceho, prechádza nebezpečenstvo škody na kupujúceho okamihom prevzatia v určenom výdajnom sklade.
V prípade dodania tovaru na iné miesto určenia dopravcom predávajúceho prechádza nebezpečenstvo škody na tovare na kupujúceho (pokiaľ nie je dohodnutéinak) alebo ním splnomocnenú osobu okamihom prevzatia tovaru kupujúcim od dopravcu predávajúceho.
Prevzatie tovaru od dopravcu predávajúceho je kupujúci povinný potvrdiť na dodacom liste.
V prípade, že si kupujúci zaistí vlastnú prepravu, je povinný bez zbytočného odkladu
doručiť predávajúcemu potvrdený dodací list.
Vlastnícke právo k tovaru prechádza na kupujúceho zaplatením kúpnej ceny, pričom
zaplatenie kúpnej ceny a DPH je vždy podmienkou vlastníctva.
Predávajúci je povinný dodať tovar v druhu a množstve podľa prijatej záväznej
objednávky alebo jej časti, v ktorej došlo ku zhode. V prípade dodávky na dohodnuté miesto určenia je predávajúci povinný na náklady kupujúceho tovar poriadne zabaliť. Dielčie dodávky sú prípustné. Kupujúci je povinný tovar prevziať.
V prípade, že tovar odmietne prevziať, zodpovedá predávajúcemu za všetky vzniknuté škody vrátane ušlého zisku, najmä za škody vzniknuté uhradením nákladov na
dopravu tovaru tam a späť, na skladovanie tovaru a súvisiace náklady.

Tovar predávajúci dodá:
1. v nevratných obaloch (vrece, vedro, plechovka a pod.), pokiaľ predávajúci pri
predaji tovaru vyslovene neuvedie, že sa jedná o obaly vratné,
2. vo vratných obaloch (europalety, kontajnery). Pri dodávke tovaru s vratnými
obalmi predáva predávajúci tieto obaly kupujúcemu súčasne s tovarom.
Cena vratných europaliet je 12,- €/kus bez DPH.
Na základe požiadavky kupujúceho je predávajúci povinný odkúpiť vratné obaly za
nasledujúcich podmienok:a/ vrátenie vratných obalov prebehne do 6 mesiacov od dátumu ich dodania
kupujúcemu,b/ po vrátení (spätnom odkupe) europaliet predávajúci vystaví kupujúcemu
daňový doklad (dobropis) s jednotkovou cenou 12,- € za europaletu bez DPH,zníženú o 10 % amortizáciu (opotrebenie europaliet) a so splatnosťou 30 dní,c/ vratné obaly nesmú vykazovať známky poškodenia a musia zodpovedať
príslušnej norme /napr. EUR/,d/ množstvo a druh vratných obalov, ktoré sú v obehu medzi zmluvnými stranami, eviduje predávajúci tovaru a na požiadanie informuje kupujúceho
o aktuálnom stave evidencie,e/ miestom prevzatia vratných obalov je sklad predávajúceho, pokiaľ nie je medzi
predávajúcim a kupujúcim dohodnuté inak.
VI. Termín dodania tovaru
Predávajúci sa zaväzuje dodať kupujúcemu tovar na základe prijatej objednávky,pri ktorej došlo ku zhode v nasledujúcich dodacích termínoch:a/ tovar, ktorý bude mať predávajúci na sklade bude pripravený k dodaniu bez
zbytočného odkladu, najneskôr však do jedného týždňa po prijatí objednávky
alebo dátumu zhody objednávky, pokiaľ sa zmluvné strany nedohodnú inak,b/ tovar, ktorý predávajúci nebude mať na sklade, objedná predávajúci bez
zbytočného odkladu u výrobcu alebo predajcu. O tejto skutočnosti oboznámi kupujúceho telefonicky alebo písomne, spravidla elektronickou poštou alebo faxom.
Zároveň predávajúci oznámi kupujúcemu predpokladaný termín dodania tovaru.
V prípade, že kupujúci písomne, spravidla elektronickou poštou alebo faxom, nevznesie žiadne výhrady voči predpokladanému termínu dodania (písmeno b/ tohto
článku), a to do dvoch pracovných dní odo dňa prijatia informácie o predpokladanom
dodacom termíne tovaru, platí, že s navrhovaným termínom súhlasí.
VII. Kúpne ceny a platobné podmienky
Dohodnuté kúpne ceny tovaru sú ceny podľa cenníkov predávajúceho, ktoré sú
platné v deň uzatvorenia kúpnej zmluvy. Predávajúci si vyhradzuje právo vykonávať
zmeny v cenníku bez predchádzajúceho upozornenia. V cenníkoch je cena tovaru
uvádzaná bez dane z pridanej hodnoty. V kúpnych cenách nie je obsiahnutá cena
dopravy do miesta určenia, ani cena nadštandardného balenia. Pokiaľ nie je v dodávateľsko-odberateľskej zmluve uvedené inak a pokiaľ sa zmluvné strany nedohodnú
inak, bude cena dopravy a nadštandardného balenia naúčtovaná kupujúcemu.
Pri podlimitných (do 500,- € bez DPH) objednávkach produktov Sika/Master
Builders Solutions bude pripočítaný manipulačný poplatok 20,- €.
Ak je medzi predávajúcim a kupujúcim dohodnuté zaplatenie tovaru až pojeho dodaní, resp. jeho časti, je kupujúci povinný zaplatiť kúpnu cenu najneskôr
v termíne splatnosti uvedenom na daňovom doklade, a to na účet predávajúceho
uvedený na daňovom doklade.
Dňom zaplatenia je deň pripísania čiastky odpovedajúcej kúpnej cene vrátane DPH
na účet predávajúceho.
Ďalej, ak sa nedohodnú zmluvné strany inak, je dôkazom zaplatenia kúpnej ceny
bankovým prevodom výpis z účtu kupujúceho dokladujúci prevedenú úhradu alebopísomné potvrdenie banky kupujúceho o tom, že previedla úhradu na účet predávajúceho. Pri omeškaní zaplatenia faktúry má predávajúci právo žiadať od kupujúceho zaplatenie úroku z omeškania vo výške 0,05 % z dlžnej čiastky za každý deňomeškania.
V prípade, že kupujúci včas neuhradí kúpnu cenu tovaru, predávajúci má právo priďalších dodávkach:a/ požadovať zaplatenie kúpnej ceny pred dodaním ďalšieho tovaru na základe
proforma faktúry, ktorú vystaví predávajúci,b/ pozastaviť dodanie ďalšieho tovaru až pokiaľ kupujúci neuhradí už dodaný
tovar.
VIII. Výhrada vlastníctva
Vlastnícke právo k tovaru prechádza na kupujúceho zaplatením kúpnej ceny,
pričom úplné zaplatenie kúpnej ceny a DPH je vždy podmienkou vlastníctva.
V prípade nevyhnutnosti uplatnenia výhrady vlastníctva je kupujúci povinný
umožniť predávajúcemu prístup k tovaru a spätný odvoz tovaru, ktorého vlastníctvo na kupujúceho neprešlo a kupujúci ho má ešte k dispozícii. Pokiaľ kupujúci
tovar už k dispozícii nemá, je povinný previesť pohľadávku voči svojmu zákazníkovi na predávajúceho v rozsahu dlžnej čiastky. Predávajúci má právo na náhraduškody vzniknutej uplatnením vlastníckeho práva podľa tohto odstavca.
IX. Limit čerpania tovaru, zaisťovacia zmenka
Zmluvné strany zjednávajú, že predávajúci je oprávnený stanoviť limit čerpania tovaru. Každý odber tovaru nad stanovený limit podlieha individuálnemu prejednaniu.
Predávajúci je oprávnený požadovať od kupujúceho k zaisteniu zaplatenia dojednaného tovaru vystavenie zaisťovacej zmenky so zmenkovými podmienkami podľa
požiadaviek predávajúceho, avalovanej kupujúcim alebo jeho štatutárnym orgánom.

X. Zodpovednosť za vady tovaru, záruka za akosť
Predávajúci poskytuje záruku za akosť dodaného tovaru v súlade so záručnými
podmienkami výrobcu. Záručná doba zodpovedá záručnej dobe určenej pre skladovateľnosť alebo použiteľnosť dodaného tovaru uvedenej výrobcom dodaného
tovaru. Zodpovednosť predávajúceho za vady, na ktoré sa vzťahuje záruka za akosť
nevzniká, ak tieto vady boli spôsobené po prevzatí tovaru vonkajšími udalosťami anespôsobil ich predávajúci alebo osoby, s ktorých pomocou predávajúci splnil svoj
záväzok.
Nedodržanie prepravných a skladovacích podmienok predávajúceho kupujúcim,jeho splnomocnenou osobou alebo dopravcom kupujúceho je vždy dôvodom na
neuznanie reklamácie vady tovaru.
Kupujúci je povinný prehliadnuť tovar bezprostredne po jeho prevzatí. Ak kupujúci
tovar neprehliadne, môže uplatniť nároky za vady zistené pri tejto prehliadke len
keď dokáže, že tieto vady mal tovar už v dobe prechodu nebezpečenstva škody na
tovare.
V prípade, že kupujúci predáva tovar svojim zákazníkom, zaväzuje sa prezentovať
tovar v súlade s dokumentáciou k tovaru, ktorú obdržal od predávajúceho, prezentovať kvalitu a vlastnosti tovaru tak, ako sú predávajúcim a výrobcom popisované.
Kupujúci sa zaväzuje oboznámiť svojich zákazníkov s dobou použiteľnosti tovaru as prepravnými a skladovacími podmienkami.
Predávajúci nezodpovedá za vady tovaru spôsobené pri preprave tovaru, ak
tovar prepravuje kupujúci sám. Reklamácia množstva a iných zjavných vád musíbyť kupujúcim zaznamenaná písomne v dodacom liste. Reklamácia skrytých
vád musí byť uskutočnená okamžite po ich zistení, najneskôr počas záručnej
doby. Reklamácia musí byť uplatnená písomne doporučeným listom odoslaným
predávajúcemu najneskôr do troch dní od jej zistenia. Rozhodujúcim pre zachovanie lehoty je dátum odoslania. V reklamácii je kupujúci povinný uviesť všetky
nutné podrobnosti týkajúce sa vady tovaru a uviesť požadovaný nárok vyplývajúci z vady reklamovaného tovaru. Ihneď po zistení vady tovaru je kupujúci povinný zaistiť tovar a miesto jeho použitia proti poškodeniu a počkať na prehliadku
reklamovaného tovaru a miesta jeho použitia predávajúcim alebo ním povereným
zástupcom. Predávajúci sa zaväzuje bezodkladne zabezpečiť prehliadku reklamovaného tovaru a miesta jeho použitia.
Kupujúci je povinný tovar riadne používať a spracovávať v súlade s technickými
listami umiestnenými na webových stránkach predávajúceho, skladovacími podmienkami a dobami použiteľnosti tovaru a obvyklým spôsobom ho ošetrovať podľa
pokynov výrobcu.
Reklamácia vád spôsobená nesplnením týchto podmienok nemôže byť uznaná.
Poradenstvo odborných a technických poradcov predávajúceho je poskytované
na základe žiadosti kupujúceho v rámci servisu zákazníkom. Poradenstvo
nie je záväzné vzhľadom na to, že predávajúci nemôže vylúčiť nesprávnosť
a neúplnosť informácií poskytnutých kupujúcim pri spracovaní a aplikácii materiálu.
Predávajúci nezodpovedá za škodu, ak sa kupujúci pri spracovaní a aplikácii odchýli
od technických podmienok, pokynov výrobcu a doby použiteľnosti tovaru, i keď takurobil na základe poradenstva.
V ostatnom platí ustanovenie Obchodného zákonníka, pokiaľ ide o nároky
z vád tovaru, potom ustanovenie § 436 a súvisiace ustanovenia Obchodného zákonníka.
XI. Vrátenie tovaru
Predávajúci umožní kupujúcemu vrátenie tovaru len na základe dohody. Tovar
musí byť v nepoškodenom stave a v originálnom balení. Po vrátení bude tovar
dobropisovaný v cenách kúpnej ceny mínus 10 %. Otvorené balenia, tovar s obmedzenou trvanlivosťou, špeciálne výrobky a farebné odtiene materiálov ako ajvýrobky, ktoré nie sú bežným sortimentom predávajúceho, vrátené byť nemôžu.
Miestom prevzatia vráteného tovaru je obvykle výdajné miesto tovaru predávajúceho. Dopravu materiálu na miesto vrátenia zabezpečuje kupujúci na vlastné náklady.
XII. Likvidácia odpadu a nevratných obalov
Za likvidáciu nevratných obalov a prípadného odpadu zodpovedá kupujúci, prípadne
jeho ďalší kupujúci. Spôsob likvidácie je uvedený v technickom liste, resp. na karte
bezpečnostných údajov príslušného výrobku.
XIII. Spracovanie výrobkov
Kupujúci je povinný používať a spracovávať výrobky predávajúceho v súlade
s technickými listami, s pokynmi uvedenými na karte bezpečnostných údajova údajmi uvedenými na obaloch tovaru. Kupujúci sa zaväzuje dodržiavať základné pravidlá stavebnej praxe, najmä dodržiavať zákaz aplikácie výrobkov pri
nevhodných klimatických podmienkach a zaznamenávať množstvo spotrebovaného materiálu. Na tento účel sa kupujúci zaväzuje riadne viesť stavebný
denník s uvedením všetkých dôležitých údajov o priebehu realizácie a o aplikácii
tovaru predávajúceho. Pri výrobkoch, ktoré nie sú dopredu nadávkované v predpísanom pomere, nesmie kupujúci svojvoľne meniť stanovené miešacie pomery
a zaväzuje sa striktne dodržiavať predpísané dávkovanie. Ak nedodrží predpísané
dávkovanie, nie je oprávnený uplatňovať reklamácie tovaru a náhradu škody
u predávajúceho. Zložky obsahujúce pigment a plnivo musia byť pred dávkovaním
dôkladne homogenizované a premiešané pomocou predpísaného miešadla.
Vzhľadom na to, že spracovanie výrobkov a ich spotrebu môžu ovplyvniť najrôznejšie vplyvy, sú údaje o spotrebe pre predávajúceho nezáväzné. Zmenyv zložení výrobku na základe najnovších výsledkov vývoja a výskumu sú vyhradené.
XIV. Zodpovednosť za škody
Za škody, ktoré je možné vysvetliť bezprostredne chybným výrobkom predávajúceho, je zodpovedný predávajúci v rámci zákonných ustanovení. Zodpovednosť zaškody, ktoré nemožno označiť za škody spôsobené chybou výrobku, je vylúčená.

XV. Poradenstvo
Predávajúci ponúka kupujúcemu odborné konzultácie a to v predprojektovej, projektovej príprave a pri vlastnej realizácii. V prípade požiadavky kupujúceho môžepredávajúci zaistiť prostredníctvom svojich odborných poradcov odborné preškolenie a technickú inštruktáž majúcu povahu nezáväznej a bezplatnej služby.
Z toho nevznikajú predávajúcemu žiadne záväzky. Prípadné merania a kontrolnéodbery zistené a zmerané predávajúcim majú len informatívny charakter.
XVI. Dôvernosť informácií
Zmluvné strany prehlasujú, že všetky skutočnosti, ktoré o sebe navzájom získajú v priebehu vzájomných vzťahov, najmä obsah zmlúv, výrobné, technologické, odberateľské či obchodné podmienky, sa považujú za obchodné tajomstvo
a zaväzujú sa uchovať ich v tajnosti, s výnimkou povinnosti poskytnutia informáciíštátnym orgánom podľa všeobecne záväzných právnych predpisov.
XVII. Sankcie
Ak niektorá zo zmluvných strán poruší záväzok uvedený v článku XVI. obchodných podmienok, má druhá zmluvná strana právo na uplatnenie zmluvnej pokuty vovýške 17 000,- EUR v prípade, že sa zmluvné strany nedohodnú inak. Výška zmluvnej pokuty nemá vplyv na právo uplatniť náhradu škody a na výšku náhrady škody.
XVIII. Odstúpenie od zmluvy
Predávajúci i kupujúci majú právo odstúpiť od zmluvy, ak druhá zmluvná strana
podstatným spôsobom poruší ustanovenia dodávateľsko-odberateľskej zmluvy, jej
dodatku alebo týchto obchodných podmienok. Predávajúci je oprávnený odstúpiť od
zmluvy v prípade, že sa kupujúci ocitne v omeškaní s úhradou kúpnej ceny alebo jejčasti o viac ako 90 dní po splatnosti kúpnej ceny. Predávajúci v tomto prípade nie jepovinný dodať tovar objednaný kupujúcim, ktorý nebol dodaný kupujúcemu do doby
doručenia odstúpenia predávajúceho kupujúcemu. Odstúpenie od zmluvy musí byťv písomnej forme doručené druhej zmluvnej strane. V pochybnostiach sa má za to,že dňom doručenia je najneskôr štvrtý deň odo dňa podania odstúpenia od zmluvy
na pošte. Bezdôvodné odmietnutie prevzatia odstúpenia od zmluvy sa považuje zadoručenie odstúpenia od zmluvy.
XIX. Uzavretie a zánik zmluvy
Dodávateľsko-odberateľská zmluva, jej dodatky, kúpna zmluva alebo iná zmluva
sú uzavreté na dobu neurčitú, pokiaľ sa zmluvné strany nedohodnú inak. Zmluvy
nadobúdajú platnosť a účinnosť dňom podpisu oboma zmluvnými stranami. Neoddeliteľnou súčasťou dodávateľsko-odberateľskej zmluvy, kúpnej zmluvy alebo inej
zmluvy sú tieto obchodné podmienky, ktoré každá zmluvná strana podpíše na znamenie, že sa oboznámila s ich obsahom a že s nimi súhlasí.
Každú zmluvu je možno písomne zrušiť:a/ dohodou zmluvných strán,b/ výpoveďou predávajúceho alebo kupujúceho, v tomto prípade zanikajú
zmluvy dňom nasledujúcim po dni doručenia výpovede druhej strane. O doručení
platí ustanovenie uvedené v čl. XVIII. obchodných podmienok.
c/ okamžitým zrušením v prípade odstúpenia od zmluvy,
d/ uzavretím novej zmluvy sa platnosť dovtedy platnej zmluvy ruší.
Zánikom zmluvy však nie je dotknuté právo oprávnenej strany požadovať zmluvnú pokutu, náhradu škody, vrátenie tovaru, a pod. Účastníci sú povinní vyrovnať
vzájomné záväzky a pohľadávky do 15 dní od zániku zmluvy.
XX. Záverečné ustanoveniaTýmito obchodnými podmienkami sa riadia všetky kúpne zmluvy o dodávke
tovaru uzatvorené medzi predávajúcim a kupujúcim. Odchylné ustanovenia
v kúpnej zmluve majú v zmysle § 273 Obchodného zákonníka prednosť pred týmito
podmienkami. Uzavreté zmluvy a všeobecné obchodné podmienky môžu byť zmenené a zrušené len dohodou zmluvných strán v písomnej forme.
Daňový doklad vystavený oprávnenou osobou musí mať náležitosti daňového
dokladu stanovené zákonom o dani z pridanej hodnoty. Ak nebude obsahovať
tieto náležitosti, je zmluvná strana oprávnená vrátiť daňový doklad na prepracovanie. Splatnosť faktúrovanej čiastky sa predlžuje o dobu doručenia vrátenia
a prepracovania daňového dokladu.
Právna neúčinnosť jednotlivých ustanovení týchto podmienok alebo zmlúv nespôsobuje ich neplatnosť. Ustanovenia, o ktorých sa zistí, že sú neplatné, sa nahradia takými ustanoveniami, ktoré zodpovedajú zamýšľanému účelu.
V prípade vyššej moci je každá zmluvná strana oslobodená od svojich záväzkov
zo zmlúv a podmienok vyplývajúcich. Za vyššiu moc sa považuje najmä živelná
udalosť, vyhlásenie vojny, mobilizácia, povstanie a pod.
Vzťahy zmluvných strán týmito podmienkami a zmluvami neupravené sa riadia
príslušnými ustanoveniami Obchodného zákonníka.
Všetky spory vznikajúce z uzatvorených kúpnych zmlúv, dodatkov a týchto obchodných podmienok a v súvislosti s nimi, ktoré sa nepodarí odstrániť jednaním medzi
stranami, budú rozhodované všeobecnými súdmi SR.
Žilina, 01. 04. 2024			............................................
					
Kupujúci